
29.
Par nedzīvojamās telpas Meža prospektā 14, Ogrē, Ogres nov., nomas tiesību izsoli

[bookmark: _Hlk177374015]            Saskaņā ar ierakstu Zemgales rajona tiesas Ogres pilsētas zemesgrāmatas nodalījumā Nr. 1790 nekustamais īpašums Meža prospekts 14, Ogre, Ogres nov.,  kadastra numurs 7401 003 0313, kas sastāv no zemes vienības ar kadastra apzīmējumu 7401 003 0313, platība 32317 m2, uz kuras atrodas skolas ēka un būve (kadastra apzīmējums 7401 003 0313 003), turpmāk - Nekustamais īpašums, pieder Ogres novada pašvaldībai, turpmāk – Pašvaldība.
            Valsts zemes dienesta Nekustamā īpašuma valsts kadastra informācijas sistēmas datos reģistrēts nekustamais īpašums Meža prospekts 14, Ogre, Ogres nov., kadastra numurs 7401 003 0313, kas sastāv no  zemes vienības ar kadastra apzīmējumu 7401 003 0313, platība 32317 m2, būves ar kadastra apzīmējumu 7401 003 0313 001 (skola), būves ar kadastra apzīmējumu 7401 003 0313 003 (sporta ēka (sportistu ģērbtuves)).
	Nekustamā īpašuma sastāvā esošās būves – skolas ar kadastra apzīmējumu 7401 003 0313 001 pirmajā stāvā atrodas telpu grupas ar kadastra apzīmējumu 7401 003 0313 001 003 sastāvā esošā nedzīvojamā iekštelpa Nr. 5, 17,9 m2 platībā, turpmāk – Telpa.
           	Telpa ir brīva, nav iznomāta un nav nepieciešama Pašvaldības funkciju veikšanai, bet Telpas uzturēšanas izdevumi jāsedz Pašvaldībai, tāpēc lietderīgi Telpu iznomāt.
            Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi”, turpmāk – Noteikumi, 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē. 
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā daļa noteic, ka nekustamā īpašuma nomas līgumu slēdz uz laiku, kas nav ilgāks par 70 gadiem.
Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.
Noteikumu 80. punkts noteic, ka nekustamās mantas nosacītās nomas maksas noteikšanai iznomātājs var pieaicināt neatkarīgu vērtētāju. Ja iznomā nomas objektu, kas sastāv no būves un zemes, un nomas maksas noteikšanai pieaicina neatkarīgu vērtētāju, nomas maksu nosaka visam nomas objektam kopā atbilstoši neatkarīga vērtētāja noteiktai tirgus nomas maksai.
Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 5. augusta novērtējumu Nr. L16413/ER/2026 “Skolas ēkas, telpas Nr. 5, kadastra apzīmējums 7401 003 0313 001 003 Meža prospektā 14, Ogrē, Ogres novadā” Telpas 1 m² tirgus nomas maksa mēnesī (bez pievienotās vērtības nodokļa) 2026. gada 5. augustā ir 6,00 EUR (seši euro).
2026. gada 6. augustā Pašvaldības mantas novērtēšanas un izsoles komisija, izskatot pieprasījumu noteikt nosacīto nomas maksu un tam pievienotos dokumentus, noteica Telpas nomas maksu par 1 m² mēnesī 6,00 EUR (seši euro), bez pievienotās vērtības nodokļa. 
[bookmark: _Hlk213167117]Ņemot vērā minēto un pamatojoties uz Pašvaldību likuma 10. panta pirmās daļas 21. punktu, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ievērojot Ogres novada pašvaldības mantas novērtēšanas un izsoles komisijas 2026. gada 6. augusta lēmumu ”Par nosacītās nomas maksas noteikšanu neapdzīvojamai telpai Nr. 5 ar platību 17.9 m² kadastra numurs 7401 003 0313, sastāvā esošas telpu grupas ar  kadastra apzīmējumu 7401 003 0313 001 003, Meža prospekts 14, Ogrē, Ogres novadā, nomai” (protokols Nr. KO.14/145), 

balsojot: ar 19 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Iznomāt uz 5 (pieciem) gadiem nekustamā īpašuma Meža prospekts 14, Ogre, Ogres nov., kadastra numurs 7401 003 0313, sastāvā esošas ēkas būves – skolas ar kadastra apzīmējumu 7401 003 0313 001, telpu grupas ar kadastra apzīmējumu 7401 003 0313 001 003 sastāvā esošo nedzīvojamo iekštelpu Nr. 5, 17,9 m2 platībā, kas atrodas pirmajā stāvā, turpmāk – Telpa, nomnieku noskaidrojot izsolē.
2. Noteikt Telpas nosacīto nomas maksu par 1 m² mēnesī 6,00 EUR (seši euro) bez pievienotās vērtības nodokļa.
3. Noteikt Telpas nomas mērķi – zobārstniecības pakalpojumu sniegšana.
4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Telpas nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojumu izmaksas par nomas maksas noteikšanu. 
5. [bookmark: _GoBack]Uzdot Ogres novada pašvaldības Centrālās administrācijas Nekustamo īpašumu pārvaldes nodaļai mēneša laikā pēc Ogres novada pašvaldības mantas novērtēšanas un izsoles komisijas lēmuma par izsoles rezultātu apstiprināšanu pieņemšanas, sagatavot  un organizēt Telpas nomas līguma noslēgšanu normatīvajos aktos noteiktajā kārtībā.
6. Kontroli par lēmuma izpildi uzdot Ogres novada pašvaldības izpilddirektoram.
  

(Sēdes vadītāja,
domes priekšsēdētāja A. Kraujas paraksts)

